|  |  |
| --- | --- |
| **Дәрес темаһы:** | **Минең кескәй дуҫтарым. Был нимә?** |
| Дәрес маҡсаттары: | Белем биреү: йорт ҡоштарының, хайуандарының атамаларын, уларҙың тән өлөштәрен әйтә белеү, башҡорт телендә ҡоштарға , хайуандарға ***Нимә?*** һорауы бирелеүен төшөнөү.  Үҫтереүсе: фекерләү һәләтен, тыңлап аңлау, һөйләү, тасуири уҡыу күнекмәләрен үҫтереү.  Тәрбиәүи: йорт ҡоштарына, хайуандарына иғтибарлы иғтибарлы булырға өйрәтеү. |
| Көтөлгән һөҙөмтәләр: | **Предмет УУЭ һөҙөмтәләре:** йорт ҡоштарының, хайуандарының атамаларын, уларҙың тән өлөштәрен әйтә белеү, башҡорт телендә ҡоштарға , хайуандарға Нимә? һорауы бирелеүен төшөнөү.  **Метапредмет УУЭ һөҙөмтәләре:**  а) регулятив: уҡытыусы менән берлектә дәрес темаһын, маҡсатын билдәләргә күнегеү, булған белемдәрен барлау, баһалау.  б) танып белеү: кәрәкле мәғлүмәтте айыра, күрһәтә, дөйөмләштерә, һығымта яһай белеү.  в) коммуникатив: тасуирлау характерындағы бер нисә һөйләмдән торған текст төҙөй, парлап диалог ҡора, төркөмдө эшләгәндә хеҙмәттәшлек итә, үҙ-ара аралаша белеү.  **Шәхес булараҡ формалашыу УУЭ һөҙөмтәләре:** йорт ҡоштарына, хайуандарына иғтибарлы иғтибарлы булыу, йәберләмәү. |
| Йыһазландырыу: | «Башҡорт теле» дәреслеге, «Йорт ҡошрары» темаһына слайддар, эш дәфтәре, таратма материал. |

**Дәрес барышы.**

1. **Ойоштороу.**

**-**  Һаумыһығыҙ!!! Ултырығыҙ!!!!

- Хәлдәрегеҙ нисек?

- Балалар, тәҙрәнән урамға ҡарағыҙ әле, бөгөн көн торошо ниндәй?

- Көн аяҙ, күктә болоттар күренмәй, талғын ғына ел иҫә һ.б.

**Артикуляцион күнегеүҙәр.**

Мейес башында биш бесәй,   
 Биш бесәйҙең биш башы.

Уҡытыусы уҡый. Уҡытыусы артынан ҡабатлау. Хор менән уҡыу.

**II. Актуалләштереү.** Өйгә эште тикшереү. Тән өлөштәренең атамаларын үҙләштереү кимәлен тикшереү, нығытыу.

Бына танауым,  
Был минең ҡашым,   
Күҙем, ҡолағым,   
Ә бына башым.

1. **Дәрестең темаһын һәм маҡсатын асыҡлау.**

* Уҡыусылар, телшымартҡыста ниндәй йәнлек тураһында һүҙ бара?
* Әйтегеҙ әле, бесәй кешегә дуҫмы?
* Тағы ла ниндәй йәнлектәрҙе беҙ дуҫ тип әйтә алабыҙ? (Бесәй,эт, тутыйғош........)
* Улар ни өсөн беҙгәә дуҫ?

Шулай итеп, бөгөн дәрестең темаһы «Минең кескәй дуҫтарым.» тип атала. Нимә тураһында һөйләшәбеҙ икәән?

- Йәнлектәр һәм уларҙың тән өлөштәре тураһында.

- Бөгөн йәнлектәрҙең тән өлөштәренең атамаларын әйтергә һәм һөйләшкәндә

дөрөҫ ҡулланырға өйрәнербеҙ.

**Яңй материалды өйрәнеү. Уҡыу мәсьәләһен сисеү.**

1. Һүҙлек эше (слайдтар)

Дәреслек менән эш 83-сө бит, 1- күнегеү (таратма материал)

1. Һорау бирергә һәм уға яуап ҡайтарырға өйрәнеү. Башта уҡытыусы һорау бирә.

Ә хәҙер, балалар, уйынсыҡ бесәйҙең тән өлөштәрен атағыҙ. Кем яуап бирергә теләй?

Бер нисә уҡыусы таҡта янына сығып, уйынсыҡтарға күрһәтеп, йәнлектәрҙең тән өлөштәрен атайҙар.

1. Таҙа яҙыу. Эш дәфтәрендә 55-се биттәге 1-се күнегеүҙе башҡарыу.

**Ял минуты.**

«Был нимә? » уйыны. Төркөмдәрҙә пазл киҫәктәренән торған һүрәтте йыярға. Уларҙың атамаларын әйтергә.

**VI. Белемде нығытыу (яңы белемде практикала ҡулланыу).**

1. Дәреслектең 84-се битендәге 4-се күнегеү (телдән һәм яҙып эшләргә мөмкин).
2. Диалог төҙөү (слайдтағы схемаға таянып, парлашып эшләү).

**VII. Өйгә эш:**

1. Һүҙлек һүҙҙәрен ятларға.

2. Эш дәфтәрендә 56-сы биттәге 3-сө күнегеүҙе башҡарыу.

**VIII. Рефлексив анализ.**

- Бөгөн дәрестә нимә белдегеҙ?

- Нимәгә өйрәндегеҙ? (Йәнлектәрҙең тән өлөштәрен дөрөҫ әйтергә

өйрәндек.)

- Тән өлөштәрен һанағанда ниндәй яңы һүҙҙәр осраны? (Морон, ҡойроҡ,

тәпәй.)

- Өйөгөҙҙә бесәй, эт булһа, уларҙы нисек ҡарарға кәрәк? (Уларҙы

яратырға, яҡшы ҡарарға кәрәк.)

- Йорт йәнлектәрегеҙ бар икән, улар тураһында хәстәрләргә кәрәк. Улар –

беҙҙең бәләкәй дуҫтарыбыҙ.

* Ниндәй эште башҡарыу ауыр булды?

**Баһалау.**

- Уҡыусылар бөгөн дәрестә әүҙем эшләнегеҙ. Яңы һүҙҙәрҙе яҡшы үҙләштерҙегеҙ, диалогтар төҙөгәндә әүҙем булдығыҙ, рәхмәт. Билдәләр әйтелә.